title: 2016 m. rugsėjo 20 d. Tarybos sprendimas, kuriuo skiriami Darbuotojų judėjimo laisvės patariamojo komiteto nariai ir pakaitiniai nariai

text:
23.9.2016

               LT

               Europos Sąjungos oficialusis leidinys

               C 348/3

         TARYBOS SPRENDIMAS
   2016 m. rugsėjo 20 d.
   kuriuo skiriami Darbuotojų judėjimo laisvės patariamojo komiteto nariai ir pakaitiniai nariai
   (2016/C 348/05)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. balandžio 5 d. Tarybos reglamentą (ES) Nr. 492/2011 dėl laisvo darbuotojų judėjimo Sąjungoje (1), ypač į jo 23 ir 24 straipsnius,
   atsižvelgdama į valstybių narių Vyriausybių Tarybai pateiktus kandidatų sąrašus,
   kadangi:

               (1)

               2014 m. rugsėjo 25 d. (2) ir 2014 m. lapkričio 7 d. (3) sprendimais Taryba paskyrė Darbuotojų judėjimo laisvės patariamojo komiteto (toliau – komitetas) narius ir pakaitinius narius laikotarpiui nuo 2014 m. rugsėjo 25 d. iki 2016 m. rugsėjo 24 d.;

               (2)

               nariai savo pareigas eina tol, kol yra pakeičiami arba paskiriami kitai kadencijai;

               (3)

               komiteto nariai ir pakaitiniai nariai turėtų būti skiriami dvejų metų laikotarpiui,

         PRIĖMĖ ŠĮ SPRENDIMĄ:
   1 straipsnis
   Darbuotojų judėjimo laisvės patariamojo komiteto nariais ir pakaitiniais nariais laikotarpiui nuo 2016 m. rugsėjo 25 d. iki 2018 m. rugsėjo 24 d. skiriami:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Belgija

               Tom PARYS
               Frédéric POUPINEL DE VALENCE

               Anne ZIMMERMAN

               Bulgarija

               Hristo SIMEONOV
               Tatiana GUEORGUIEVA

               Atanas KOLCHAKOV

               Čekija

               Kateřina ŠTĚPÁNKOVÁ
               Eva DIANIŠKOVÁ

               Andrea VESELÁ

               Danija

               Stig Hansen NØRGAARD
               Rikke Mark SEERUP

               Sidse Skraastad CLEMMENSEN

               Vokietija

               Vera BADE
               Johannes RASCHKA

               Anne Katrin LUTZ

               Estija

               Siiri OTSMANN
               Annika SEPP

               Carita RAMMUS

               Airija

               Niall O’MUIRCHEARTAIGH
               Dympna BOYLE

               Eamonn GALLAGHER

               Graikija

               —

               —

               Ispanija

               Paloma MARTÍNEZ GAMO
               Matilde VIVANCOS PELEGRÍN

               Rosalía SERRANO VELASCO

               Prancūzija

               Caroline MECHIN

               Malika EL MESTIRI

               Kroatija

               Marija KNEŽEVIĆ KAJARI
               Petar STRIŽAK

               Ivana GAVRIĆ

               Italija

               Romolo de CAMILLIS
               Carla ANTONUCCI

               Monica LIPPOLIS

               Kipras

               Demetris MICHAELIDES
               Constantinos KARMELLOS

               George SPYROU

               Latvija

               Ilze ZVĪDRIŅA
               Kristaps ZIEDIŅŠ

               Linda PAUGA

               Lietuva

               Rasa MALAIŠKIENĖ
               Inga LIUBERTĖ

               Ginta ALIŠEVIČIŪTĖ

               Liuksemburgas

               —

               —

               Vengrija

               Rita ANTÓNI
               Margit VADKERTI

               Orsolya KISGYÖRGY

               Мalta

               Ryan SPAGNOL
               Mario XUEREB

               George CAMILLERI

               Nyderlandai

               Onno BRINKMAN
               Ghislaine WIDERA

               Kees VAN DUIN

               Austrija

               Heinz KUTROWATZ
               Martha ROJAS-PINEDA

               Günter STICKLER

               Lenkija

               Magdalena SWEKLEJ
               Marcin WIATRÓW

               Agnieszka ZDAK

               Portugalija

               Helena BENTES

               Rumunija

               Auraş MARINESCU
               Carmen ŞTEFAN

               Bogdan-Tiberius PAŞCA

               Slovėnija

               Sonja MALEC
               Grega MALEC

               Slovakija

               Miroslava POLONCOVÁ

               Jaroslav KOVÁČ

               Suomija

               Mirkka MYKKÄNEN
               Olli SORAINEN

               Elina JOHANSSON

               Švedija

               Karlis LAPSA
               Madeleine ÖHBERG

               Ilja TYKESSON

               Jungtinė Karalystė

               Lindsay ROOME
               Isla SCOTT

               Jonathan PIGGINS

   II.   PROFESINIŲ SĄJUNGŲ ATSTOVAI

               Šalis

               Nariai

               Pakaitiniai nariai

               Belgija

               Nathalie DIESBECQ

               Bulgarija

               Asiya GONEVA
               Valeri APOSTOLOV

               Velichka MIKOVA

               Čekija

               Vít SAMEK
               Pavel JANÍČKO

               Petr ŠULC

               Danija

               Jørgen RØNNOW BRUUN
               Torben Dam JENSEN

               Käthe Munk RYOM

               Vokietija

               Alexandra KRAMER
               Thomas SYBERG

               Livia HENTSCHEL

               Estija

               Mare VIIES
               Aija MAASIKAS

               Tiia E. TAMMELEHT

               Airija

               John DOUGLAS
               Ethel BUCKLEY

               David JOYCE

               Graikija

               —

               —

               Ispanija

               Ana María CORRAL JUÁN
               Francisco GONZÁLEZ MORENO

               Pilar ROC

               Prancūzija

               Corinne MARES
               Francine BLANCHE

               Bérénice JOND

               Kroatija

               Ana KRANJAC JULARIĆ
               David Jakov BABIĆ

               Petra ŠPRAJAČEK

               Italija

               —

               —

               Kipras

               Panikos ARGYRIDES
               Nicos GREGORIOU

               Diomedes DIOMEDOUS

               Latvija

               Natalja MICKEVIČA
               Kaspars RĀCENĀJS

               Ruta PORNIECE

               Lietuva

               Janina ŠVEDIENĖ
               Janina MATUIZIENĖ

               Ričardas GARUOLIS

               Liuksemburgas

               —

               —

               Vengrija

               Judit CZUGLERNÉ IVÁNY
               Melinda KELEMEN

               Annamária KUNERT

               Мalta

               Ian Mark ZAMMIT
               Jeremy J. CAMILLERI

               Colin GALEA

               Nyderlandai

               Caroline RIETBERGEN
               H. HOUWING

               Henk BOSSCHER

               Austrija

               Johannes PEYRL
               Oliver RÖPKE

               Sarah BRUCKNER

               Lenkija

               Adam ROGALEWSKI
               Krystyna CIEMNIAK

               Bogdan OLSZEWSKI

               Portugalija

               —

               —

               Rumunija

               Corneliu CONSTANTINOAIA
               Liviu APOSTOIU

               Dragoș FRUMOSU

               Slovėnija

               Marko TANASIĆ
               Jernej ZUPANČIČ

               Slovakija

               Zdena DVORANOVÁ
               Mária SVOREŇOVÁ

               Suomija

               Eve KYNTÄJÄ
               Heikki TAULU

               Ralf SUND

               Švedija

               Mattias SCHULSTAD
               Sofia RÅSMAR

               Josefin EDSTRÖM

               Jungtinė Karalystė

               Rosa CRAWFORD
               Mohammad TAJ

               Wilf SULLIVAN

   III.   DARBDAVIŲ ASOCIACIJŲ ATSTOVAI

               Šalis

               Nariai

               Pakaitiniai nariai

               Belgija

               Michèle CLAUS
               Hilde THYS

               Monica DE JONGHE

               Bulgarija

               Ivan ZAHARIEV
               Martin STOYANOV

               Daniela SIMIDCHIEVA

               Čekija

               Jitka HLAVÁČKOVÁ
               Marie ZVOLSKÁ

               Vladimíra DRBALOVÁ

               Danija

               Christiane MIßLBECK-WINBERG
               Trine Birgitte HOUGAARD

               Jens TROLDBORG

               Vokietija

               Alexander WILHELM
               Michael STIEFEL

               Carmen Eugenia BÂRSAN

               Estija

               Piia SIMMERMANN
               Katrin TRUVE

               Mare HIIESALU

               Airija

               Tony DONOHOE
               Kara McGANN

               —

               Graikija

               —

               —

               Ispanija

               Helena MORALES DE LABRA
               Patricia CIREZ MIQUELEIZ

               Luis MÉNDEZ LÓPEZ

               Prancūzija

               Garance PINEAU
               Natacha MARQUET

               Eva BLOUIN

               Kroatija

               Nataša NOVAKOVIĆ
               Iva NAPPHOLZ

               Ivan SARIĆ

               Italija

               —

               —

               Kipras

               Emilios MICHAEL
               Lena PANAYIOTOU

               Theodoros GIOVANNI

               Latvija

               Ilona KIUKUCĀNE
               Andris ALKSNIS

               Inese STEPIŅA

               Lietuva

               Evelina JASAITĖ

               Aušra KERZIENĖ

               Liuksemburgas

               —

               —

               Vengrija

               Júlia VARGA
               István KOMORÓCZKI

               Terézia BOROSNÉ BARTHA

               Мalta

               Lawrence MIZZI
               Michael GALEA

               David VELLA

               Nyderlandai

               Rob SLAGMOLEN
               A.P.M.G. SCHOENMAECKERS

               J. SANDERS

               Austrija

               Margit KREUZHUBER
               Katharina LINDNER

               Stefanie RIEDER

               Lenkija

               Dawid SEIFERT
               Robert LISICKI

               Andrzej STĘPNIKOWSKI

               Portugalija

               —

               —

               Rumunija

               Roxana PRODAN
               Roxana ILIE

               Liviu ROGOJINARU

               Slovėnija

               Danijel LAMPERGER
               Maja SKORUPAN

               Polona FINK RUŽIČ

               Slovakija

               Martin HOŠTÁK
               Radovan MAXIN

               Peter MOLNÁR

               Suomija

               Jenni RUOKONEN
               Mikko RÄSÄNEN

               Simopekka KOIVU

               Švedija

               Patrik KARLSSON
               Carin RENGER

               Amelie BERG

               Jungtinė Karalystė

               Matthew PERCIVAL

               Fionnuala HOOROCKS-BURNS

         2 straipsnis
   Narius, kurių kandidatūros dar nebuvo pasiūlytos, Taryba skirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. rugsėjo 20 d.

            Tarybos vardu

            Pirmininkas

         I. KORČOK

      (1)  OL L 141, 2011 5 27, p. 1.

      (2)  2014 m. rugsėjo 25 d. Tarybos sprendimas, kuriuo skiriami Darbuotojų judėjimo laisvės patariamojo komiteto nariai ir pakaitiniai nariai (OL C 338, 2014 9 27, p. 21).

      (3)  2014 m. lapkričio 7 d. Tarybos sprendimas, kuriuo skiriami Darbuotojų judėjimo laisvės patariamojo komiteto Kiprui, Vengrijai ir Portugalijai atstovaujantys nariai ir pakaitiniai nariai (OL C 400, 2014 11 13, p. 1).


title: 2016 m. balandžio 28 d. Europos Parlamento sprendimas (ES) 2016/1498 dėl Europos policijos koledžo 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/194

         EUROPOS PARLAMENTO SPRENDIMAS (ES) 2016/1498
   2016 m. balandžio 28 d.
   dėl Europos policijos koledžo 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos policijos koledžo 2014 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos policijos koledžo 2014 finansinių metų metinių finansinių ataskaitų kartu su Koledžo atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Koledžas įvykdė 2014 finansinių metų biudžetą (05584/2016 – C8-0078/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) ir panaikinantį Sprendimą 2000/820/TVR (4), ypač į jo 16 straipsnį,

               —

               atsižvelgdamas į 2014 m. gegužės 15 d. Europos Parlamento ir Tarybos reglamentą (ES) Nr. 543/2014, kuriuo iš dalies keičiamas Tarybos sprendimas 2005/681/TVR, įsteigiantis Europos policijos koledžą (CEPOL) (5),

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A8–0088/2016),

               1.

               patvirtina Europos policijos koledžo direktoriui, kad Koledžo 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos koledžo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 46.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 256, 2005 10 1, p. 63.

      (5)  OL L 163, 2014 5 29, p. 5.

      (6)  OL L 357, 2002 12 31, p. 72.

      (7)  OL L 328, 2013 12 7, p. 42.


title: 2013 m. liepos 15 d. Tarybos sprendimas 2013/384/BUSP, kuriuo iš dalies keičiamas Sprendimas 2012/325/BUSP, kuriuo pratęsiamas Europos Sąjungos specialiojo įgaliotinio Sudane ir Pietų Sudane įgaliojimų terminas

text:
16.7.2013

               LT

               Europos Sąjungos oficialusis leidinys

               L 193/29

         TARYBOS SPRENDIMAS 2013/384/BUSP
   2013 m. liepos 15 d.
   kuriuo iš dalies keičiamas Sprendimas 2012/325/BUSP, kuriuo pratęsiamas Europos Sąjungos specialiojo įgaliotinio Sudane ir Pietų Sudane įgaliojimų terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. rugpjūčio 11 d. Taryba priėmė Sprendimą 2010/450/BUSP (1), kuriuo Rosalind MARSDEN paskirta Europos Sąjungos specialiąja įgaliotine (toliau – ES specialusis įgaliotinis) Sudane;

               (2)

               2011 m. rugpjūčio 1 d. Taryba priėmė Sprendimą 2011/499/BUSP (2), kuriuo iš dalies pakeisti ES specialiojo įgaliotinio įgaliojimai ir pavadinimas atsižvelgiant į tai, kad paskelbta Pietų Sudano nepriklausomybė. ES specialiojo įgaliotinio įgaliojimai baigiasi 2013 m. birželio 30 d.;

               (3)

               ES specialiojo įgaliotinio įgaliojimai turėtų būti pratęsti tolesniam keturių mėnesių laikotarpiui;

               (4)

               ES specialusis įgaliotinis vykdys savo įgaliojimus tokiomis aplinkybėmis, kurios gali pablogėti ir galėtų sutrukdyti siekti Sutarties 21 straipsnyje nustatytų išorės veiksmų tikslų;

               (5)

               todėl Sprendimas 2012/325/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2012/325/BUSP iš dalies keičiamas taip:

               1)

               1 straipsnis pakeičiamas taip:
               „1 straipsnis
               Europos Sąjungos specialusis įgaliotinis
               ES specialiosios įgaliotinės Sudane ir Pietų Sudane Rosalind MARSDEN įgaliojimai pratęsiami iki 2013 m. spalio 31 d. Tarybai priėmus sprendimą Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) siūlymu, ES specialiojo įgaliotinio įgaliojimų terminas gali būti nutrauktas anksčiau.“;

               2)

               5 straipsnio 1 dalis papildoma šia pastraipa:
               „Su ES specialiojo įgaliotinio įgaliojimų vykdymu laikotarpiu nuo 2013 m. liepos 1 d. iki 2013 m. spalio 31 d. susijusioms išlaidoms padengti skiriama orientacinė finansavimo suma yra 690 000 EUR.“;

               3)

               įterpiamas šis straipsnis:
               „12a straipsnis
               Pagalba pretenzijų srityje
               ES specialusis įgaliotinis ir jo personalas teikia Komisijai administracinę pagalbą ir sudaro sąlygas susipažinti su atitinkamais dokumentais, susijusiais su pretenzijomis, atsirandančioms dėl jo įgaliojimų, taip pat dėl ankstesnių ES specialiųjų įgaliotinių Sudane įgaliojimų, ir padeda suteikdamas informaciją, siekiant reaguoti į tokias pretenzijas.“

         2 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2013 m. liepos 1 d.

      Priimta Briuselyje 2013 m. liepos 15 d.

            Tarybos vardu

            Pirmininkas

         V. JUKNA

      (1)  OL L 211, 2010 8 12, p. 42.

      (2)  OL L 206, 2011 8 11, p. 50.


title: 2017 m. sausio 26 d. Europos Centrinio Banko sprendimas (ES) 2017/468, kuriuo iš dalies keičiamas Sprendimas ECB/2010/10 dėl statistinės atskaitomybės reikalavimų nevykdymo (ECB/2017/5)

text:
22.3.2017

                  LT

                  Europos Sąjungos oficialusis leidinys

                  L 77/1

            EUROPOS CENTRINIO BANKO SPRENDIMAS (ES) 2017/468
      2017 m. sausio 26 d.
      kuriuo iš dalies keičiamas Sprendimas ECB/2010/10 dėl statistinės atskaitomybės reikalavimų nevykdymo (ECB/2017/5)
      EUROPOS CENTRINIO BANKO VALDANČIOJI TARYBA,
      atsižvelgdama į Sutartį dėl Europos Sąjungos veikimo,
      atsižvelgdama į Europos centrinių bankų sistemos ir Europos Centrinio Banko statutą, ypač į jo 5 straipsnio 1 dalį ir 34 straipsnio 1 dalį,
      atsižvelgdama į 1998 m. lapkričio 23 d. Tarybos reglamentą (EB) Nr. 2533/98 dėl Europos Centrinio Banko renkamos statistinės informacijos (1), ypač į jo 7 straipsnį,
      atsižvelgdama į 1998 m. lapkričio 23 d. Tarybos reglamentą (EB) Nr. 2532/98 dėl Europos Centrinio Banko teisių taikyti sankcijas (2), ypač į jo 6 straipsnio 2 dalį,
      atsižvelgdama į 1999 m. rugsėjo 23 d. Europos Centrinio Banko reglamentą (EB) Nr. 2157/1999 dėl Europos Centrinio Banko teisių taikyti sankcijas (ECB/1999/4) (3),
      kadangi:

                  (1)

                  Sprendime ECB/2010/10 (4) nustatyta informacijos apie pažeidimus rinkimo ir sankcijų taikymo procedūra pasirodė esanti veiksminga priemonė reaguojant į statistinės atskaitomybės reikalavimų nevykdymą, todėl ji turėtų būti taikoma reikalavimų nevykdymo atvejais taip pat pagal Europos Centrinio Banko reglamentą (ES) Nr. 1333/2014 (ECB/2014/48) (5);

                  (2)

                  atskaitingųjų agentų pareiga atsakyti į Europos Centrinio Banko ar nacionalinių centrinių bankų užklausas apie galimus jų atskaitomybės reikalavimų nevykdymo atvejus turėtų būti patikslinta;

                  (3)

                  todėl reikėtų atitinkamai iš dalies pakeisti Sprendimą ECB/2010/10,

            PRIĖMĖ ŠĮ SPRENDIMĄ:
      1 straipsnis
      Daliniai pakeitimai
      Sprendimas ECB/2010/10 iš dalies pakeičiamas taip:

                  1.

                  1 straipsnis iš dalies keičiamas taip:

                              a)

                              2 punktas keičiamas taip:

                                          „2.

                                          „pinigų finansų įstaiga (PFĮ)“ turi tokią pat reikšmę, kaip apibrėžta Europos Centrinio Banko reglamento (ES) Nr. 1071/2013 (ECB/2013/33) (*1) 1 straipsnio a punkte; o Europos Centrinio Banko Reglamento (ES) Nr. 1333/2014 (ECB/2014/48) (*2) atžvilgiu apima visus PFĮ filialus esančius Sąjungoje ir ELPA, išskyrus atvejus, kai kuri nors to reglamento nuostata tiesiogiai numato kitaip;

                              b)

                              6 punktas keičiamas taip:

                                          „6.

                                          „NCB terminas“ – tai kiekvieno NCB nustatyta data ir valanda duomenims iš atskaitingųjų agentų gauti;“;

                              c)

                              įterpiamas šis 10 punktas:

                                          „10.

                                          „filialas“ – veiklos vieta, kuri teisiškai priklauso įstaigai ir kuri tiesiogiai vykdo visus ar dalį įstaigos sandorių;“;

                              d)

                              įterpiamas šis 11 punktas:

                                          „11.

                                          „Sąjungoje ir ELPA esantis filialas“ – filialas, esantis ir registruotas Sąjungos valstybėje narėje ar ELPA šalyje.“;

                  2.

                  2 straipsnis iš dalies keičiamas taip:

                              a)

                              1 dalis pakeičiama taip:
                              „1.   ECB ir NCB stebi, kaip atskaitingieji agentai vykdo Reglamento (ES) Nr. 1071/2013 (ECB/2013/33) IV priede, Reglamento (ES) Nr. 1072/2013 (ECB/2013/34) (*3) II priede, Reglamento (ES) Nr. 1073/2013 (ECB/2013/38) IV priede, Reglamento (ES) Nr. 1074/2013 (ECB/2013/39) III priede, Reglamento (ES) Nr. 1075/2013 (ECB/2013/40) III priede ir Reglamento (ES) Nr. 1333/2014 (ECB/2014/48) IV priede nustatytus būtinuosius standartus, kad įvykdytų atskaitomybės reikalavimus. Jei jie nevykdomi, ECB ir kompetentingas NCB gali nuspręsti atlikti vertinimą ir (arba) inicijuoti pažeidimo procedūrą, kaip nustatyta 3 straipsnio 1 ir 2 dalyse. Po pažeidimo procedūros ECB, vadovaudamasis Reglamento (EB) Nr. 2533/98 7 straipsniu, gali taikyti sankcijas.

                              b)

                              pridedama ši 3 dalis:
                              „3.   Šis sprendimas nedaro poveikio ECB įgaliojimams taikyti sankcijas pagal Reglamento (EB) Nr. 2533/98 7 straipsnį.“;

                  3.

                  3 straipsnio 1 dalies a punktas pakeičiamas taip:

                              „a)

                              ECB arba kompetentingas NCB, užfiksavęs atskaitomybės reikalavimų nevykdymą, gali įspėti atitinkamą atskaitingąjį agentą, informuodamas jį apie užfiksuoto reikalavimų nevykdymo pobūdį, bei rekomenduoti, kokių korekcinių priemonių reikia imtis, kad būtų išvengta pakartotinio reikalavimų nevykdymo;“;

                  4.

                  4 straipsnio 2 dalis pakeičiama taip:
                  „2.   Su savalaikiškumu susijusių pažeidimų atveju pažeidimo sunkumas priklauso nuo to, kiek darbo dienų ar valandų buvo pradelsta po ECB termino arba NCB termino.“;

                  5.

                  įterpiamas šis 4a straipsnis:
                  „4a straipsnis
                  Atsakymas į užklausas
                  Atskaitingieji agentai atsako į klausimus apie galimus atskaitomybės reikalavimų nevykdymo atvejus ECB arba atitinkamo NCB nustatytais terminais.“

            2 straipsnis
      Įsigaliojimas
      Šis sprendimas įsigalioja 2017 m. balandžio 1 d. Dienos atskaitomybės reikalavimų atžvilgiu jis taikomas nuo 2017 m. kovo 31 d. ataskaitinio laikotarpio, mėnesinių ir metinių atskaitomybės reikalavimų atžvilgiu – nuo 2017 m. kovo mėn. ataskaitinio laikotarpio, o ketvirtinių atskaitomybės reikalavimų atžvilgiu – nuo 2017 m. pirmo ketvirčio.

         Priimta Frankfurte prie Maino 2017 m. sausio 26 d.

               ECB Pirmininkas

            Mario DRAGHI

         (1)  OL L 318, 1998 11 27, p. 8.

         (2)  OL L 318, 1998 11 27, p. 4.

         (3)  OL L 264, 1999 10 12, p. 21.

         (4)  2010 m. rugpjūčio 19 d. Europos Centrinio Banko sprendimas ECB/2010/10 dėl statistinės atskaitomybės reikalavimų nevykdymo (OL L 226, 2010 8 28, p. 48).

         (5)  2014 m. lapkričio 26 d. Europos Centrinio Banko reglamentas (ES) Nr. 1333/2014 dėl pinigų rinkos statistikos (ECB/2014/48) (OL L 359, 2014 12 16, p. 97).

         (*1)  2013 m. rugsėjo 24 d. Europos Centrinio Banko reglamentas (ES) Nr. 1071/2013 dėl pinigų finansų įstaigų sektoriaus balanso (ECB/2013/33) (OL L 297, 2013 11 7, p. 1).

         (*2)  2014 m. lapkričio 26 d. Europos Centrinio Banko reglamentas (ES) Nr. 1333/2014 dėl pinigų rinkos statistikos (ECB/2014/48) (OL L 359, 2014 12 16, p. 97).“;

         (*3)  2013 m. rugsėjo 24 d. Europos Centrinio Banko reglamentas (ES) Nr. 1072/2013 dėl pinigų finansų įstaigų taikomų palūkanų normų statistikos (ECB/2013/34) (OL L 297, 2013 11 7, p. 51).“;


title: Lankstumo priemonės mobilizavimas 2008 m. gruodžio 18 d. Europos Parlamento rezoliucija dėl pasiūlymo dėl Europos Parlamento ir Tarybossprendimo dėl lankstumo priemonės mobilizavimo pagal 2006 m. gegužės 17 d. Europos Parlamento,Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 27punktą (COM(2008)0833 – C6-0466/2008 – 2008/2321(ACI))#PRIEDAS EUROPOS PARLAMENTO IR TARYBOS SPRENDIMAS 2008 m. gruodžio 18 d. dėl lankstumo priemonėsmobilizavimo pagal Europos Parlamento, Tarybos ir Komisijos 2006 m. gegužės 17 d. tarpinstituciniosusitarimo dėl biudžetinės drausmės ir patikimo finansų valdymo 27 punktą

text:
23.2.2010

               LT

               Europos Sąjungos oficialusis leidinys

               CE 45/164

         Lankstumo priemonės mobilizavimas
   P6_TA(2008)0620
   2008 m. gruodžio 18 d. Europos Parlamento rezoliucija dėl pasiūlymo dėl Europos Parlamento ir Tarybos sprendimo dėl lankstumo priemonės mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 27 punktą (COM(2008)0833 – C6-0466/2008 – 2008/2321(ACI))
   (2010/C 45 E/50)

      Europos Parlamentas,

               —

               atsižvelgdamas į Komisijos pasiūlymą Europos Parlamentui ir Tarybai (COM(2008)0833 – C6-0466/2008),

               —

               atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1) (TIS), ypač į jo 27 punktą,

               —

               atsižvelgdamas į 2008 m. birželio 19–20 d. Europos Vadovų Tarybos išvadas,

               —

               atsižvelgdamas į 2008 m. gruodžio 4 d. trišalio dialogo rezultatus,

               —

               atsižvelgdamas į Biudžeto komiteto pranešimą (A6-0493/2008),

               A.

               kadangi Europos Parlamentas labai pritaria Komisijos iniciatyvai sukurti naują greito reagavimo į sparčiai didėjančias maisto kainas besivystančiose šalyse priemonę („maisto priemonė“), kuri jau buvo paremta 2008 m. birželio 19–20 d. Europos Vadovų Tarybos susitikimo metu,

               B.

               kadangi 2008 m. lapkričio 21 d. taikinimo posėdžio metu Europos Parlamentas ir Taryba susitarė dėl maisto priemonės finansavimo bendrai 1 mlrd. EUR sumai trejiems metams,

               C.

               kadangi pirminiame Komisijos pasiūlyme buvo numatyta finansuoti maisto priemonę naudojant daugiametės finansinės programos 2 išlaidų kategorijos maržą, tačiau tam pasipriešino Europos Parlamentas ir Taryba,

               D.

               kadangi Europos Parlamentas manė, kad siekiant išspręsti šį klausimą reikėtų persvarstyti daugiametės finansinės programos 4 išlaidų kategorijos viršutinę ribą, tačiau Taryba šią galimybę atmetė,

               E.

               kadangi dvi biudžeto valdymo institucijos pagaliau susitarė finansuoti maisto priemonę optimaliai derinant lankstumo priemonę, Neatidėliotinos pagalbos rezervą ir perkeliant 4 išlaidų kategorijoje numatytas Stabilumo priemonės lėšas,

               F.

               kadangi abi biudžeto valdymo institucijos susitarė, kad siekiant finansuoti maisto priemonę reikia naudoti lankstumo priemonę, ir iš jai skirtų 730 mln. EUR 2009 m. biudžete mobilizuojama bendra 420 mln. EUR suma,

               G.

               kadangi per trejus TIS legalaus egzistavimo metus šie metai yra antrieji iš eilės, kai naudojama ši priemonė,

               H.

               kadangi tai parodo, jog Europos Parlamento atkaklus reikalavimas TIS numatyti būtent tokią priemonę, kurią taikant visų pirma sudaroma galimybė į kitus metus perkelti nepanaudotas lėšas, buvo pagrįstas, nors tam prieštaravo kelios valstybės narės,

               I.

               kadangi tai ir nuolatinis poreikis panaudoti išskirtines priemones siekiant spręsti skubias nenumatytas problemas taip pat parodo, kad nuolat egzistuoja problema, jog daugiametėje finansinėje programoje pagal tam tikrą išlaidų kategoriją, būtent pagal 4 išlaidų kategoriją, skiriama nepakankamai lėšų,

         1.   pritaria taikinimo posėdyje sudarytam susitarimui dėl lankstumo priemonės naudojimo siekiant 2009 m. biudžete maisto priemonei mobilizuoti 420 mln. EUR;
   2.   pritaria prie šios rezoliucijos pridedamam sprendimui;
   3.   tačiau dar kartą pakartoja, kad yra susirūpinęs dėl to, jog nuolat stokojama pagal 4 išlaidų kategoriją numatytų lėšų dėl jos ribotos maržos, ir todėl nuolat reikia mobilizuoti pagal šią kategoriją numatytas lankstumo priemones siekiant reaguoti į skubius nenumatytus įvykius; ragina atlikti išsamų vertinimą, ar būtina padidinti pagal šią išlaidų kategoriją numatytas sumas siekiant, kad šios srities ilgalaikė planuojama veikla būtų vystoma sklandžiai ir būtų užtikrinami Sąjungos pajėgumai iki galo atlikti pasaulinį vaidmenį tarptautinėje arenoje;
   4.   paveda Pirmininkui pasirašyti sprendimą su Tarybos Pirmininku ir pasirūpinti, kad šis sprendimas būtų paskelbtas Europos Sąjungos oficialiajame leidinyje;
   5.   paveda Pirmininkui perduoti šią rezoliuciją ir jos priedą Tarybai ir Komisijai.

      (1)  OL C 139, 2006 6 14, p. 1.

      PRIEDAS
      EUROPOS PARLAMENTO IR TARYBOS SPRENDIMAS
      2008 m. gruodžio 18 d.
      dėl lankstumo priemonės mobilizavimo pagal Europos Parlamento, Tarybos ir Komisijos 2006 m. gegužės 17 d. tarpinstitucinio susitarimo dėl biudžetinės drausmės ir patikimo finansų valdymo 27 punktą
      EUROPOS PARLAMENTAS IR EUROPOS SĄJUNGOS TARYBA,
      atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 27 punkto penktą pastraipą,
      atsižvelgdami į Komisijos pasiūlymą,
      kadangi 2008 m. lapkričio 21 d. taikinimo posėdyje abi biudžeto valdymo institucijos susitarė mobilizuoti lankstumo priemonę, siekdamos papildyti 420 mln. EUR finansavimą pagal 2009 m. biudžetą, viršydamos 4 išlaidų kategorijoje numatytas viršutines ribas, greito reagavimo į sparčiai didėjančias maisto kainas besivystančiose šalyse priemonei finansuoti.
      NUSPRENDĖ:

         1 straipsnis

      Lankstumo priemonė turi būti panaudota 2009 finansinių metų Europos Sąjungos bendrajame biudžete siekiant suteikti 420 mln. EUR įsipareigojimų asignavimų.
      Ši suma turi būti panaudota 4 išlaidų kategorijoje numatytos greito reagavimo į sparčiai didėjančias maisto kainas besivystančiose šalyse priemonės finansavimui papildyti.

         2 straipsnis

      Šis sprendimas skelbiamas Europos Sąjungos oficialiajame leidinyje.

         Priimta Strasbūre, 2008 m. gruodžio 18 d.

            Europos Parlamento vardu

               Pirmininkas

            Tarybos vardu

               Pirmininkas

         (1)  OL C 139, 2006 6 14, p. 1.


title: 2004 m. vasario 19 d. Tarybos sprendimas 2004/201/TVR dėl Sirene vadovo keitimo tvarkos

text:
Svarbus teisinis pranešimas

|

32004D0201

Oficialusis leidinys L 064 , 02/03/2004 p. 0045 - 0047

		Tarybos Sprendimas 2004/201/TVR2004 m. vasario 19 d.dėl Sirene vadovo keitimo tvarkosEUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 30 straipsnio 1 dalies a bei b punktus, 31 straipsnio a bei b punktus ir 34 straipsnio 2 dalies c punktą,atsižvelgdama į Graikijos Respublikos iniciatyvą [1],atsižvelgdama į Europos Parlamento nuomonę [2],kadangi:(1) Šengeno informacijos sistema (toliau – SIS), įdiegta pagal 1990 m. Konvencijos įgyvendinimo (toliau – Šengeno konvencija) [3] nuostatas, yra pagrindinė priemonė Šengeno acquis, integruoto į Europos Sąjungos sistemą, nuostatoms taikyti,(2) Pagal Šengeno konvencijos 92 straipsnio nuostatas valstybių narių nacionaliniai skyriai negali tiesiogiai tarpusavyje keistis SIS duomenimis; jie gali keistis duomenimis tik per techninės paramos tarnybą Strasbūre. Tačiau tam tikra papildoma informacija, būtina tam tikroms Šengeno konvencijos nuostatoms tinkamai įgyvendinti, turėtų būti keičiamasi dvišaliu ar daugiašaliu būdu. Tokia papildoma informacija ypač būtina dėl veiksmų, reikalaujamų pagal Šengeno konvencijos 25, 39, 46, 95–100 straipsnius, 102 straipsnio 3 dalį, 104 straipsnio 3 dalį, 106, 107, 109 ir 110 straipsnius. Keitimąsi tokia papildoma informacija atlieka kiekvienos valstybės narės Sirene biurai.(3) Sirene vadovas – tai kiekvienos valstybės narės Sirene biurų operatoriams skirtų instrukcijų rinkinys, kuris išsamiai aprašo dvišalio arba daugiašalio keitimosi tokia papildoma informacija taisykles ir tvarką.(4) Turėtų būti užtikrintas Sirene vadovo vienodumas. Tam turėtų būti taikomas Šengeno techninis acquis.(5) Sirene vadovo 1 dalies pakeitimai pagal šį sprendimą turėtų apsiriboti taikytinos Šengeno konvencijos versijos nuostatų nurodymu.(6) Būtina nustatyti Sirene vadovo keitimo pagal atitinkamas įvairių sutarčių nuostatas tvarką.(7) Teisinį pagrindą, reikalingą būsimiems Sirene vadovo pakeitimams daryti, sudaro du atskiri dokumentai: šis sprendimas, pagrįstas Europos Sąjungos sutarties 30 straipsnio 1 dalies a bei b punktais, 31 straipsnio a bei b punktais ir 34 straipsnio 2 dalies c punktu, ir 2004 m. vasario 19 d. Tarybos reglamentas (EB) Nr. 378/2004 dėl Sirene vadovo keitimo tvarkos [4], pagrįstas Europos bendrijos steigimo sutarties 66 straipsniu. Tai paremta tuo, kad, kaip nustatyta Šengeno konvencijos 92 straipsnyje, SIS turi leisti valstybių narių paskirtoms institucijoms automatinės paieškos priemonėmis susipažinti su įspėjimais apie asmenis ir turtą, kad būtų galima atlikti pasienio kontrolę ir kitus policijos bei muitinės patikrinimus, atliekamus šalyje laikantis nacionalinių teisės aktų, taip pat, kad būtų galima išduoti vizas, leidimus gyventi ir įgyvendinti teisės aktus dėl užsieniečių, taikant Šengeno acquis, susijusio su asmenų judėjimu, nuostatas. Keitimasis papildoma informacija, būtina Šengeno konvencijos nuostatoms įgyvendinti, nurodytas 2 konstatuojamosios dalies punkte, kurį atlieka kiekvienos valstybės narės Sirene biurai, taip pat padeda siekti šių tikslų, taip pat – padeda bendrojo pobūdžio policijos bendradarbiavimui.(8) Tai, kad būtiną teisinį pagrindą sudaro du atskiri dokumentai, nepažeidžia principo, kad SIS sudaro ir turėtų toliau sudaryti vieną atskirą, integruotąją informacijos sistemą ir, kad Sirene biurai turėtų toliau integruotai vykdyti savo užduotis.(9) Šis sprendimas nustato jam įgyvendinti būtinų priemonių ėmimosi tvarką, kuri atspindi atitinkamas Reglamento (EB) Nr. 378/2004 nuostatas, užtikrinti, kad būtų vienas Sirene vadovo kaip visumos keitimo įgyvendinimo procesas.(10) Turėtų būti susitarta dėl leidimo Islandijos ir Norvegijos atstovams prisijungti prie komitetų, padedančių Komisijai naudotis savo įgyvendinimo galiomis, darbo. Toks susitarimas yra numatytas pasikeičiant laiškais tarp Bendrijos ir Islandijos bei Norvegijos [5], pridėtais prie Europos Sąjungos Tarybos ir Islandijos Respublikos bei Norvegijos Karalystės sudaryto susitarimo dėl pastarųjų asociacijos įgyvendinant, taikant ir plėtojant Šengeno acquis [6].(11) Šis sprendimas ir Jungtinės Karalystės bei Airijos dalyvavimas jį priimant ir taikant nepažeidžia susitarimų dėl Jungtinės Karalystės ir Airijos dalinio dalyvavimo Šengeno acquis, apibrėžto atitinkamai 2000 m. gegužės 29 d. Tarybos sprendime 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant tam tikras Šengeno acquis nuostatas [7] ir 2002 m. vasario 28 d. Tarybos sprendime 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas [8].(12) Šis sprendimas – tai aktas, paremtas Šengeno acquis ar kitaip su juo susijęs tokia prasme, kaip apibrėžta Stojimo akto 3 straipsnio 1 dalyje,PRIĖMĖ ŠĮ SPRENDIMĄ:1 straipsnisSirene vadovą sudaro kiekvienos valstybės narės Sirene biurų operatoriams skirtų instrukcijų rinkinys, kuris išsamiai aprašo dvišalio arba daugiašalio keitimosi papildoma informacija, būtina tinkamai įgyvendinti tam tikras Šengeno acquis, integruoto į Europos Sąjungos sistemą, nuostatas, taisykles ir tvarką.2 straipsnis1. Sirene vadovo įvadą, 1 bei 2 dalis, 3 dalies įvadą ir 3 dalies 3.1.1, 3.1.2, 3.1.3, 3.1.4, 3.1.5, 3.1.7, 3.1.8, 3.1.9, 3.1.10 bei 3.2 punktus, 4 dalies įvadą ir 4 dalies 4.1.1, 4.1.2, 4.2, 4.3, 4.3.1, 4.3.2, 4.3.3, 4.4, 4.4.1, 4.4.2, 4.4.3, 4.5.1, 4.5.2, 4.7, 4.8, 4.9 bei 4.10 punktus, 5 dalies įvadą ir 5 dalies 5.1.1, 5.1.2.1, 5.1.2.3, 5.1.2.4, 5.1.2.5 5.1.2.6, 5.1.2.7, 5.2 bei 5.3 punktus, 1, 2, 3 bei 4 priedus, 5 priedo įvadą ir A, B, C, D, E, F, G, H, I, J, K, L, M bei P formas ir 6 priedą Komisija iš dalies pakeičia 3 straipsnyje nurodyta reguliavimo procedūra.2. Papildomos instrukcijos, įskaitant kitus priedus, į Sirene vadovą taip pat gali būti įtrauktos 3 straipsnyje nustatyta reguliavimo tvarka. 5 priedas gali būti papildomas sukuriant naujas formas, jei jų prireiktų.3 straipsnis1. Kai daroma nuoroda į šį straipsnį, Komisijai padeda Reguliavimo komitetas, sudarytas iš valstybių narių atstovų, kuriam pirmininkauja Komisijos atstovas.2. Komitetas patvirtina savo darbo tvarkos taisykles pirmininko siūlymu, remdamasis standartinėmis darbo tvarkos taisyklėmis, paskelbtomis Europos Sąjungos oficialiajame leidinyje.3. Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pareiškia per tokį laiką, kurį nustato pirmininkas atsižvelgdamas į klausimo skubumą. Nuomonė patvirtinama Europos bendrijos steigimo sutarties 205 straipsnio 2 dalyje nustatyta balsų dauguma tuo atveju, kai Taryba turi priimti sprendimą remdamasi Komisijos pasiūlymu. Valstybių narių atstovų Komitete balsai skaičiuojami taip, kaip nustatyta tame straipsnyje. Pirmininkas nebalsuoja.4. Komisija patvirtina numatytas priemones, jeigu jos atitinka Komiteto nuomonę.5. Kai numatytos priemonės neatitinka Komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi, ir informuoja Europos Parlamentą.6. Taryba kvalifikuota balsų dauguma gali nuspręsti dėl pasiūlymo per du mėnesius nuo kreipimosi į Tarybą datos.Jei per tą laikotarpį Taryba kvalifikuota balsų dauguma paprieštarauja pasiūlymui, Komisija jį persvarsto. Ji gali pateikti Tarybai iš dalies pakeistą pasiūlymą, pakartotinai pateikti pasiūlymą arba pateikti siūlomo teisės akto projektą.Jeigu Taryba pasibaigus tam laikotarpiui nepatvirtina siūlomo įgyvendinimo akto ir nepateikia savo prieštaravimo dėl įgyvendinimo priemonių pasiūlymo, pasiūlytą įgyvendinimo aktą patvirtina Komisija.4 straipsnisŠis sprendimas įsigalioja kitą dieną po jo paskelbimo Europos Sąjungos oficialiajame leidinyje.Priimta Briuselyje, 2004 m. vasario 19 d.Tarybos varduPirmininkasM. McDowell[1] OL C 82, 2003 4 5, p. 25.[2] 2003 m. rugsėjo 23 d. pateikta nuomonė (dar nepaskelbta Oficialiajame leidinyje).[3] OL L 239, 2000 9 22, p. 19.[4] Žr. šio Oficialiojo leidinio p. 5.[5] OL L 176, 1999 7 10, p. 53.[6] OL L 176, 1999 7 10, p. 36.[7] OL L 131, 2000 6 1, p. 43.[8] OL L 64, 2002 3 7, p. 20.--------------------------------------------------


title: 2013/207/ES: 2013 m. balandžio 22 d. Tarybos sprendimas dėl Europos Sąjungos pozicijos EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, pakeitimo

text:
30.4.2013

               LT

               Europos Sąjungos oficialusis leidinys

               L 118/3

         TARYBOS SPRENDIMAS
   2013 m. balandžio 22 d.
   dėl Europos Sąjungos pozicijos EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, pakeitimo
   (2013/207/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 46 ir 48 straipsnius kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, jo 31 protokolą;

               (3)

               EEE susitarimo 31 protokole išdėstytos specialios nuostatos ir priemonės dėl bendradarbiavimo konkrečiose srityse, nesusijusiose su keturiomis laisvėmis;

               (4)

               tikslinga išplėsti EEE susitarimo Susitariančiųjų Šalių bendradarbiavimą, įtraukiant veiksmus, kurie finansuojami pagal 2013 finansinių metų 04 01 04 08 ir 04 03 05 biudžeto eilutes;

               (5)

               todėl EEE susitarimo 31 protokolas turėtų būti atitinkamai iš dalies pakeistas;

               (6)

               Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Europos Sąjungos pozicija EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, pakeitimo grindžiama prie šio sprendimo pridėtu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2013 m. balandžio 22 d.

            Tarybos vardu

            Pirmininkas

         E. GILMORE

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      PROJEKTAS
      EEE JUNGTINIO KOMITETO SPRENDIMAS Nr. …/2013
      … m. … … d.
      kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
      kadangi:

                  (1)

                  tikslinga išplėsti EEE susitarimo Susitariančiųjų Šalių bendradarbiavimą, įtraukiant laisvo darbuotojų judėjimo, socialinės apsaugos sistemų koordinavimo ir migrantams, įskaitant migrantus iš trečiųjų šalių, skirtų priemonių klausimus;

                  (2)

                  todėl EEE susitarimo 31 protokolas turėtų būti atitinkamai iš dalies pakeistas, kad išplėstas bendradarbiavimas galėtų vykti nuo 2013 m. sausio 1 d.;

            PRIĖMĖ ŠĮ SPRENDIMĄ:
      1 straipsnis
      EEE susitarimo 31 protokolo 5 straipsnio 5 ir 12 dalys iš dalies keičiamos taip:
      Žodžiai „2012 m.“ pakeičiami „2012 ir 2013 m.“
      2 straipsnis
      Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (1).
      Jis taikomas nuo 2013 m. sausio 1 d.
      3 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto Sekretoriai

         (1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2013/206/ES: 2013 m. balandžio 22 d. Tarybos sprendimas dėl Europos Sąjungos pozicijos EEE jungtiniame komitete dėl EEE susitarimo XXI priedo (Statistika) pakeitimo

text:
30.4.2013

               LT

               Europos Sąjungos oficialusis leidinys

               L 118/1

         TARYBOS SPRENDIMAS
   2013 m. balandžio 22 d.
   dėl Europos Sąjungos pozicijos EEE jungtiniame komitete dėl EEE susitarimo XXI priedo (Statistika) pakeitimo
   (2013/206/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 338 straipsnio 1 dalį kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, jo XXI priedą;

               (3)

               EEE susitarimo XXI priede įtvirtintos konkrečios su statistika susijusios nuostatos ir priemonės;

               (4)

               į EEE susitarimą, su tam tikromis adaptacijomis Norvegijai, Islandijai ir Lichtenšteinui, turėtų būti įtrauktas 2012 m. birželio 22 d. Komisijos reglamentas (ES) Nr. 555/2012, kuriuo dėl duomenims keliamų reikalavimų ir apibrėžčių atnaujinimo iš dalies keičiamas Europos Parlamento ir Tarybos reglamentas (EB) Nr. 184/2005 dėl mokėjimų balanso, tarptautinės prekybos paslaugomis ir tiesioginių užsienio investicijų Bendrijos statistikos (3);

               (5)

               todėl EEE susitarimo XXI priedas turėtų būti atitinkamai iš dalies pakeistas;

               (6)

               Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Europos Sąjungos pozicija EEE jungtiniame komitete dėl siūlomo EEE susitarimo XXI priedo (Statistika) pakeitimo grindžiama prie šio sprendimo pridėtu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2013 m. balandžio 22 d.

            Tarybos vardu

            Pirmininkas

         E. GILMORE

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  OL L 166, 2012 6 27, p. 22.

      PROJEKTAS
      EEE JUNGTINIO KOMITETO SPRENDIMAS Nr. …/2013
      … m. … … d.
      kuriuo iš dalies keičiamas EEE susitarimo XXI priedas (Statistika)
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:

                  (1)

                  į EEE susitarimą turi būti įtrauktas 2012 m. birželio 22 d. Komisijos reglamentas (ES) Nr. 555/2012, kuriuo dėl duomenims keliamų reikalavimų ir apibrėžčių atnaujinimo iš dalies keičiamas Europos Parlamento ir Tarybos reglamentas (EB) Nr. 184/2005 dėl mokėjimų balanso, tarptautinės prekybos paslaugomis ir tiesioginių užsienio investicijų Bendrijos statistikos (1);

                  (2)

                  todėl EEE susitarimo XXI priedas turėtų būti atitinkamai iš dalies pakeistas,

            PRIĖMĖ ŠĮ SPRENDIMĄ:
      1 straipsnis
      EEE susitarimo XXI priedo 19s punktas (Europos Parlamento ir Tarybos reglamentas (EB) Nr. 184/2005) iš dalies keičiamas taip:

                  1.

                  pridedama ši įtrauka:

                              „—

                                 32012 R 0555: 2012 m. birželio 22 d. Komisijos reglamentas (ES) Nr. 555/2012 (OL L 166, 2012 6 27, p. 22).“;

                  2.

                  Adaptacijos tekstas pakeičiamas taip:

                              „a)

                              I priedo 1 lentelės 1 ir 2 punktai netaikomi Norvegijai.

                              b)

                              I priedo 1 lentelė netaikoma Islandijai iki 2017 m. gegužės mėn.

                              c)

                              Šis reglamentas netaikomas Lichtenšteinui.“

            2 straipsnis

         Europos Sąjungos oficialiojo leidinio EEE priede skelbtini Reglamento (ES) Nr. 555/2012 tekstai islandų ir norvegų kalbomis yra autentiški.
      3 straipsnis
      Šis sprendimas įsigalioja …, jei pateikti visi pranešimai pagal EEE susitarimo 103 straipsnio 1 dalį (2).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komitetovardu Sekretoriai

         (1)  OL L 166, 2012 6 27, p. 22.

         (2)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2014/606/ES: 2014 m. balandžio 3 d. Europos Parlamento sprendimas dėl Europos darbuotojų saugos ir sveikatos agentūros 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/276

         EUROPOS PARLAMENTO SPRENDIMAS
   2014 m. balandžio 3 d.
   dėl Europos darbuotojų saugos ir sveikatos agentūros 2012 finansinių metų sąskaitų uždarymo
   (2014/606/ES)
   EUROPOS PARLAMENTAS,

               —

               atsižvelgdamas į Europos darbuotojų saugos ir sveikatos agentūros 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos darbuotojų saugos ir sveikatos agentūros 2012 finansinių metų metinių finansinių ataskaitų su Agentūros atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1994 m. liepos 18 d. Tarybos reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo (4), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A7–0193/2014),

               1.

               pritaria Europos darbuotojų saugos ir sveikatos agentūros 2012 finansinių metų sąskaitų uždarymui;

               2.

               paveda Pirmininkui perduoti šį sprendimą Europos darbuotojų saugos ir sveikatos agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 275.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 216, 1994 8 20, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2009/458/EB: 2009 m. gegužės 6 d. Tarybos sprendimas dėl savitarpio pagalbos Rumunijai skyrimo

text:
13.6.2009

               LT

               Europos Sąjungos oficialusis leidinys

               L 150/6

      TARYBOS SPRENDIMAS

   2009 m. gegužės 6 d.
   dėl savitarpio pagalbos Rumunijai skyrimo
   (2009/458/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 119 straipsnį,
   atsižvelgdama į Komisijos rekomendaciją, pateiktą pasikonsultavus su Ekonomikos ir finansų komitetu,
   kadangi:

               (1)

               Rumunijos kapitalo ir finansų rinkose pastaruoju metu atsirado įtampa, atspindinti pasaulinį ekonomikos nuosmukį ir vis didesnį susirūpinimą Rumunijos ekonomika, atsižvelgiant į jos didelį išorės deficitą ir sparčiai didėjantį valstybės biudžeto deficitą. Taip pat padidėjo spaudimas valiutos kursui, todėl kyla rizika viso bankų sektoriaus stabilumui.

               (2)

               Reaguodami į tokią situaciją, Vyriausybė ir Rumunijos nacionalinis bankas (RNB) parengė išsamią strategiją, kuria siekiama nustatyti tvirtą makroekonominę politiką ir sumažinti įtampą finansų rinkoje; ši strategija išdėstyta ketinimų protokole, kurį Komisija gavo 2009 m. balandžio 27 d. Ekonominės programos pagrindas – siekis sumažinti biudžeto deficitą nuo 5,4 % BVP 2008 m. iki 5,1 % BVP 2009 m. ir iki mažesnio nei 3 % BVP 2011 m. Kad būtų sudarytos geresnės sąlygos tvariai sumažinti biudžeto deficitą, ketinama imtis priemonių biudžeto strategijai ir procesui tobulinti. Į šią ekonominę programą, ypač į fiskalinius tikslus, bus atsižvelgta valstybės biudžete ir konvergencijos programoje.

               (3)

               Taryba reguliariai peržiūri Rumunijos įgyvendinamą ekonominę politiką: visų pirma, kasmet peržiūri atnaujintą Rumunijos konvergencijos programą bei nacionalinės reformų programos įgyvendinimą, taip pat konvergencijos ataskaitoje ir metinėje pažangos ataskaitoje reguliariai apžvelgia Rumunijos pažangą.

               (4)

               Numatoma, kad išorės finansavimo padėtis ir toliau liks įtempta, nes nuolatinį, nors ir mažėjantį, einamosios sąskaitos deficitą, kuriam įtakos turi poreikis pratęsti didelės trumpalaikės ir ilgalaikės skolos užsienio valiuta terminą, nevisiškai padengs TUI ir kitos finansinės ir kapitalo sąskaitos įplaukos 2009–2011 m. Apskaičiuota, kad laikotarpiui iki pirmojo 2011 m. ketvirčio iš viso reikėtų 20 mlrd. EUR dydžio finansavimo. Daroma prielaida, kad suteikus savitarpio pagalbą užsienio bankai pratęs 100 % paskolų Rumunijai terminus, atsižvelgdami į pagrindinių užsienio bankų prisiimtą įsipareigojimą išlaikyti savo poziciją Rumunijoje (kaip patvirtinta jų bendrame 2009 m. kovo 26 d. pareiškime), o įmonių išorės skolos patronuojančiosioms įmonėms ir Rumunijos bankų išorės skolos terminų pratęsimo rodiklis 2009 m. turėtų būti 50 %. Daroma prielaida, kad 2010 ir 2011 m. visi užsienio įsipareigojimai, kurių mokėjimo terminas artėja, bus pratęsti 100 %, atsižvelgiant į tai, kad padėtis finansų rinkose turėtų stabilizuotis ir Rumunijos pagrindinės eksporto rinkos turėtų pradėti atsigauti. Išskyrus pakankamai didelį užsienio valiutos atsargų tikslą (daugiau nei 100 % trumpalaikės išorės skolos pagal likutinį terminą), apie kitą kapitalo nutekėjimą, kaip antai nerezidentų indėlių srautai į užsienį, prekybos kreditų sumažėjimas ir investicijų portfelio srautai į užsienį, daromos atsargios prielaidos, siekiant numatyti papildomą apsaugą atliekant skaičiavimus.

               (5)

               Rumunijos valdžios institucijos iš ES ir kitų tarptautinių finansų institucijų paprašė reikšmingos finansinės pagalbos mokėjimų balanso tvarumui paremti ir tarptautinėms valiutos atsargoms padidinti iki riziką ribojančio lygio.

               (6)

               Rumunijos mokėjimų balansui kyla rimta grėsmė, kuria pateisinama, kad Bendrija skubiai suteiktų savitarpio pagalbą. Be to, dėl klausimo skubumo yra būtina taikyti išimtį dėl šešių savaičių termino, numatyto prie Europos Sąjungos sutarties ir Europos Bendrijų steigimo sutarčių pridėto Protokolo dėl nacionalinių parlamentų vaidmens Europos Sąjungoje I dalies 3 punkte,

         PRIĖMĖ ŠĮ SPRENDIMĄ:
   1 straipsnis
   Bendrija Rumunijai suteikia savitarpio pagalbą.
   2 straipsnis
   Šis sprendimas skirtas valstybėms narėms.

      Priimta Briuselyje 2009 m. gegužės 6 d.

            Tarybos vardu

            Pirmininkas

         V. TOŠOVSKÝ


title: 2013/545/ES: 2013 m. balandžio 17 d. Europos Parlamento sprendimas dėl Europos Sąjungos 2011 finansinių metų bendrojo biudžeto įvykdymo patvirtinimo, IV skirsnis – Teisingumo Teismas

text:
16.11.2013

               LT

               Europos Sąjungos oficialusis leidinys

               L 308/118

      EUROPOS PARLAMENTO SPRENDIMAS

   2013 m. balandžio 17 d.
   dėl Europos Sąjungos 2011 finansinių metų bendrojo biudžeto įvykdymo patvirtinimo, IV skirsnis – Teisingumo Teismas
   (2013/545/ES)
   EUROPOS PARLAMENTAS,

               —

               atsižvelgdamas į Europos Sąjungos 2011 finansinių metų bendrąjį biudžetą (1),

               —

               atsižvelgdamas į Europos Sąjungos 2011 finansinių metų konsoliduotas metines ataskaitas (COM(2012) 436 – C7-0227/2012) (2),

               —

               atsižvelgdamas į Audito Rūmų 2011 finansinių metų metinę biudžeto vykdymo ataskaitą kartu su audituotų institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2011 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Teisės reikalų komiteto nuomonę (A7-0090/2013),

               1.

               patvirtina Teisingumo Teismo sekretoriui, kad Teisingumo Teismo 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 68, 2011 3 15.

      (2)  OL C 348, 2012 11 14, p. 1.

      (3)  OL C 344, 2012 11 12, p. 1.

      (4)  OL C 348, 2012 11 14, p. 130.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Europos Sąjungos 2011 finansinių metų bendrojo biudžeto įvykdymo patvirtinimo dalį, IV skirsnis – Teisingumo Teismas
      EUROPOS PARLAMENTAS,

                  —

                  atsižvelgdamas į Europos Sąjungos 2011 finansinių metų bendrąjį biudžetą (1),

                  —

                  atsižvelgdamas į Europos Sąjungos 2011 finansinių metų konsoliduotas metines ataskaitas (COM(2012)0436 – C7-0227/2012) (2),

                  —

                  atsižvelgdamas į Audito Rūmų 2011 finansinių metų metinę biudžeto vykdymo ataskaitą kartu su audituotų institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2011 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą ir į Teisės reikalų komiteto nuomonę (A7-0090/2013),

                  1.

                  palankiai vertina tai, kad 2011 m. Europos Sąjungos Teisingumo Teismo (toliau – Teisingumo Teismas) įsipareigojimų asignavimai sudarė 335 904 453,30 EUR (323 784 221,30 EUR 2010 m.) ir kad IV skirsnio – Teisingumo Teismas – asignavimų panaudojimo lygis 2011 m. išliko itin aukštas (bendrai panaudota daugiau negu 98 % asignavimų, o pagal 2 antraštinę dalį – daugiau negu 99 %); pabrėžia, kad panaudojimo lygis galėjo siekti 99 %, jei Taryba nebūtų atsisakiusi taikyti Komisijos pasiūlyto darbo užmokesčio patikslinimo (+ 1,7 % atgaline 2011 m. liepos 1 d. data);

                  2.

                  pabrėžia, kad Teisingumo Teismo biudžetą sudaro tik administracinės išlaidos, t. y. 75 % biudžeto skiriama institucijos darbuotojams, o 25 % skiriama pastatų, baldų, įrangos ir įvairioms einamosioms išlaidoms;

                  3.

                  su pasitenkinimu pažymi, kad Audito Rūmai 2011 m. metinėje ataskaitoje nurodė, kad nenustatyta jokių didelių trūkumų audituojamose srityse, susijusiose su žmogiškaisiais ištekliais ir Teisingumo Teismui skirtais viešaisiais pirkimais;

                  4.

                  palankiai vertina tai, kad Audito Rūmai, remdamiesi atlikto audito rezultatais, padarė išvadą, jog 2011 m. gruodžio 31 d. pasibaigusiais metais atliekant visus su institucijų ir įstaigų administracinėmis ir kitomis išlaidomis susijusius mokėjimus nepadaryta reikšmingų klaidų;

                  5.

                  reiškia susirūpinimą dėl to, kad ir 2011 m. dar buvo labai didelis Bendrojo Teismo nagrinėjamų bylų skaičius (1 300 nagrinėjamos bylos 2010 m. ir 1 308 nagrinėjamos bylos 2011 m.); pažymi spartaus teisingumo vykdymo svarbą ne tik sklandžiai institucijų veiklai, bet ir ekonomikai, nes jis padidina teisinį tikrumą;

                  6.

                  ragina Teisingumo Teismą ištirti, kokie organizaciniai pokyčiai padėtų sumažinti nagrinėjamų bylų skaičių, ir taip pat mano, kad Bendrajam Teismui reikia skirti daugiau žmogiškųjų išteklių; mano, kad įgyvendinus pasiūlymą skirti papildomus Bendrojo Teismo teisėjus (šį pasiūlymą vis dar nagrinėja Taryba) galėtų būti prisidedama prie to, kad ši tendencija mažėtų; ragina Bendrąjį Teismą įvertinti, ar yra kitų papildomų pasiūlymų, nesusijusių su žmogiškaisiais ištekliais, kad būtų galima pakeisti minėtąją tendenciją;

                  7.

                  atkreipia dėmesį į tai, kad remiantis 2011 m. Teisingumo Teismo veiklos statistika apskritai būtina gerinti efektyvumą, susijusį su teismo procesų trukme; pažymi, kad prejudicinių sprendimų atveju vidutinis bylos nagrinėjimo laikotarpis, palyginti su 2010 m. rodikliu (16 mėnesių), yra 16,4 mėnesio; pažymi, kad vidutinis tiesioginių ieškinių ir skundų nagrinėjimo laikotarpis 2011 m. buvo atitinkamai 20,2 ir 15,4 mėnesio (palyginti su 16,7 ir 14,3 mėnesio 2010 m.);

                  8.

                  pažymi, kad Tarnautojų teisme pastaraisiais metais pastebima nusistovėjusi naujų ir užbaigtų bylų raida (139 naujos bylos 2010 m. ir 159 naujos bylos 2011 m., 129 užbaigtos bylos 2010 m. ir 166 užbaigtos bylos 2011 m.);

                  9.

                  pažymi, kad 2011 m. Teismas išnagrinėjo 550 bylų, taigi, lyginant su praėjusiais metais (2010 m. išnagrinėtos 522 bylos), pastebimas apčiuopiamas rodiklio augimas, o iš šių bylų sprendimas priimtas dėl 370 bylų ir dėl 180 bylų išleistas potvarkis;

                  10.

                  palankiai vertina programos „e-Curia“, kuri pradėta naudoti 2011 m. lapkričio mėn. ir kuria naudojantis galima pateikti procedūrinius dokumentus ir apie juos pranešti elektroniniu būdu, taikymą; su pasitenkinimu pažymi, kad, atsižvelgiant į Teisingumo Teismo veiklą, 2011–2012 m. taikant šią programą 25 % buvo sumažintas popieriaus naudojimas ir sutaupyta 150 000 EUR;

                  11.

                  pabrėžia, kad naudojant programą „e-Curia“ ateityje bus galima smarkiai sumažinti susirašinėjimo apimtį, taip pat nebereikės nuskaityti daugelio atsiunčiamų ir išsiunčiamų dokumentų ir bus galima optimizuoti vidinius darbo srautus; prašo, kad Parlamento Biudžeto kontrolės komitetui būtų pateiktas tikslus išlaidų, susijusių su taikomosios programos „e-Curia“ kūrimu, priežiūra ir atnaujinimu, aprašymas;

                  12.

                  prašo informuoti apie priemones, kurių buvo imtasi siekiant pašalinti IT gedimus, kurie gali daryti poveikį programos „e-Curia“ veikimui;

                  13.

                  teigiamai vertina tai, kad iki 2012 m. pabaigos 14 valstybių narių, dvi Europos laisvosios prekybos asociacijos šalys ir penkios ES institucijos (visų pirma Parlamentas, Taryba ir Komisija) aktyviai naudojosi programa „e-Curia“;

                  14.

                  palankiai vertina tai, kad buvo plėtojama ir tobulinama integruota valdymo sistema SAP, kurią 2008 m. tarpinstituciniu pagrindu pradėjo taikyti Taryba, Audito Rūmai ir Teisingumo Teismas ir kuri yra pagrindinė visų Teisingumo Teismo finansinių ir biudžetinių operacijų tvarkymo priemonė; todėl mano, kad svarbu užtikrinti sklandų sistemos SAP veikimą;

                  15.

                  atsižvelgdamas į sunkumus, su kuriais Teisingumo Teismas susiduria dėl išaugusio bylų skaičiaus, remia iniciatyvą, kurios jis ėmėsi siekdamas reformuoti savo statutą ir procedūros reglamentą; pažymi, kad įvairūs pakeitimai, kuriems pritarė teisės aktų leidėjai, jau įsigaliojo ir yra įgyvendinami; tikisi, kad 2013 m. bus priimta papildomų skubių struktūrinių priemonių ir visų pirma bus galima skirti papildomus Bendrojo Teismo teisėjus;

                  16.

                  su pasitenkinimu pažymi, kad, siekiant priartinti piliečius prie Sąjungos institucijos Teisingumo Teismo, sukurta nauja paieškos sistema, skirta informacijos apie teismo praktiką paieškai, ir galima naudotis Teisingumo Teismo bibliotekos internete katalogu;

                  17.

                  atkreipia dėmesį į Teisingumo Teismo administracinės struktūros pasikeitimus ir sukurtą Protokolo ir informacijos direktoratą; tikisi, kad 2012 m. metinėje veiklos ataskaitoje bus išsamiai apibrėžiama nauda, kurią Teisingumo Teismo veiklai atnešė minėti pokyčiai;

                  18.

                  mano, kad Teisingumo Teismo siekis turėti kolekciją meno kūrinių, kurie atspindėtų Sąjungos meno paveldą, – tai ambicingas projektas, reikalaujantis specialių išteklių; ragina Teisingumo Teismą paaiškinti, kaip šis projektas suderinamas su įprasta Teisingumo Teismo veikla; pažymi, kad 2012 m. Teisingumo Teismas sumokėjo 7 500 EUR siekdamas apdrausti 2 400 000 EUR vertinamą kolekciją;

                  19.

                  teigiamai vertina tai, kad 2011 m. Teisingumo Teismas leido 5 % savo nuolatinių vertėjų žodžiu papildyti savo kalbų derinį dar viena darbo kalba; pabrėžia, kad šią galimybę buvo galima sudaryti rengiant intensyvius kalbų kursus;

                  20.

                  pažymi, kad 2011 m. ir toliau augo posėdžių ir kitų susitikimų, kuriuose reikėjo vertėjų žodžiu paslaugų, skaičius, visų pirma dėl plėtros ir Lisabonos sutarties įsigaliojimo;

                  21.

                  pripažįsta, kad dėl tarpinstitucinio bendradarbiavimo vertėjų žodžiu įdarbinimo srityje Teisingumo Teismas sutaupė daug lėšų;

                  22.

                  atkreipia dėmesį į naują Infrastruktūros generalinio direktorato veiklą 2011 m. ir ragina Teisingumo Teismą Parlamento Biudžeto kontrolės komitetui suteikti daugiau informacijos apie statybos projektą, kurį įgyvendinant siekiama penktą kartą išplėsti Teisingumo Teismo pastatus;

                  23.

                  teigiamai vertina tai, kad Teisingumo Teismas parengė tokią visapusišką ir išsamią metinę veiklos ataskaitą ir, atsižvelgdamas į Parlamento prašymą, į ją įtraukė išsamią informaciją apie savo žmogiškųjų išteklių valdymą.

         (1)  OL L 68, 2011 3 15.

         (2)  OL C 348, 2012 11 14, p. 1.

         (3)  OL C 344, 2012 11 12, p. 1.

         (4)  OL C 348, 2012 11 14, p. 130.

         (5)  OL L 248, 2002 9 16, p. 1.

         (6)  OL L 298, 2012 10 26, p. 1.


title: 2005/446/EB: 2005 m. gegužės 30 d. Taryboje posėdžiavusių valstybių narių vyriausybių atstovų sprendimas, nustatantis galutinę datą dėl įsipareigojimo skirti lėšas iš 9-ojo Europos plėtros fondo (EPF) vykdymo

text:
18.6.2005

               LT

               Europos Sąjungos oficialusis leidinys

               L 156/19

      TARYBOJE POSĖDŽIAVUSIŲ VALSTYBIŲ NARIŲ VYRIAUSYBIŲ ATSTOVŲ SPRENDIMAS

   2005 m. gegužės 30 d.
   nustatantis galutinę datą dėl įsipareigojimo skirti lėšas iš 9-ojo Europos plėtros fondo (EPF) vykdymo
   (2005/446/EB)
   TARYBOJE POSĖDŽIAVĘ EUROPOS BENDRIJŲ VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos bendrijos steigimo sutartį,
   atsižvelgdami į Komisijos pasiūlymą,
   atsižvelgdami į Afrikos, Karibų jūros bei Ramiojo vandenyno grupės valstybių ir Europos Bendrijos bei jos valstybių narių partnerystės susitarimą, pasirašytą 2000 m. birželio 23 d. Kotonu (1), (toliau – partnerystės susitarimas),
   atsižvelgdami į Taryboje posėdžiavusių valstybių narių Vyriausybių atstovų Vidinį susitarimą dėl Bendrijos pagalbos finansavimo ir administravimo vadovaujantis Partnerystės susitarimo Finansiniu protokolu (2) (toliau – vidinis susitarimas), ypač į jo 2 straipsnio 4 dalį,
   kadangi:

               (1)

               Partnerystės susitarimo (Finansinio protokolo) I priedo 5 punkte numatyta, kad visa Finansiniame protokole numatyta suma kartu su likučiais, pervestais iš ankstesnių EPF-ų, apima 2000–2007 m. laikotarpį.

               (2)

               To paties I priedo 7 punkte ir vidinio susitarimo 2 straipsnio 3 dalyje numatyta įvertinti įsipareigojimų ir išmokėjimų įvykdymą, siekiant nustatyti poreikį naujoms lėšoms, baigus galioti dabartiniam Finansiniam protokolui.

               (3)

               ES deklaracijoje dėl Finansinio protokolo, kuri pridedama kaip partnerystės susitarimo XVIII deklaracija, numatyta, kad, įvertinant minėtąjį poreikį, būtina visokeriopai atsižvelgti į datą, nuo kurios nebevykdomas įsipareigojimas suteikti 9-ojo EPF lėšų.

               (4)

               Dėl to, vadovaujantis vidinio susitarimo 2 straipsnio 4 dalimi, iki 9-ojo EPF galiojimo pabaigos reikia nustatyti datą, kuri prireikus galėtų būti peržiūrėta, nuo kurios nebevykdomas įsipareigojimas suteikti 9-ojo EPF lėšų,

         NUSPRENDŽIA:
   1 straipsnis
   2007 m. gruodžio 31 d. yra nustatoma data, nuo kurios nebevykdomas įsipareigojimas teikti Komisijos administruojamo 9-ojo EPF lėšas, Europos investicijų banko (EIB) administruojamas palūkanų subsidijas ir pajamas, sukauptas iš palūkanų už šiuos asignavimus. Minėta data prireikus gali būti peržiūrėta.
   2 straipsnis
   Šis sprendimas nedaro poveikio sumai, kuri skirta EIB valdomoms investicinėms priemonėms, kaip atnaujinamos lėšoms, finansuoti.
   3 straipsnis
   Šis sprendimas įsigalioja nuo jo paskelbimo Europos Sąjungos oficialiajame leidinyje dienos.

      Priimta Briuselyje, 2005 m. gegužės 30 d.

            Valstybių narių Vyriausybių vardu

            Pirmininkas

         F. BODEN

      (1)  OL L 317, 2000 12 15, p. 3. Susitarimas su paskutiniais pakeitimais, padarytais AKR-EB ministrų sprendimu Nr. 2/2004 (OL L 297, 2004 9 22, p. 18).

      (2)  OL L 317, 2000 12 15, p. 355.


Svarbus teisinis pranešimas

|

52007BP0108(01)

1. 2007 m. balandžio 24 d. Europos Parlamento sprendimas dėl 2005 finansinių metų Europos Sąjungos bendrojo biudžeto įvykdymo patvirtinimo, V skirsnis - Audito Rūmai (C6-0468/2006 - 2006/2074(DEC))

Oficialusis leidinys 074 E , 20/03/2008 p. 0163 - 00164

		1.2007 m. balandžio 24 d. Europos Parlamento sprendimas dėl 2005 finansinių metų Europos Sąjungos bendrojo biudžeto įvykdymo patvirtinimo, V skirsnis - Audito Rūmai (C6-0468/2006 — 2006/2074(DEC))Europos Parlamentas,- atsižvelgdamas į 2005 finansinių metų Europos Sąjungos bendrąjį biudžetą [1],- atsižvelgdamas į 2005 finansinių metų Europos Bendrijų galutines metines ataskaitas (I tomas), (C6-0468/2006) [2],- atsižvelgdamas į Audito Rūmų 2005 finansinių metų metinę biudžeto vykdymo ataskaitą ir į Audito Rūmų specialiąsias ataskaitas kartu su audituotų institucijų atsakymais [3],- atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą [4],- atsižvelgdamas į EB sutarties 272 straipsnio 10 dalį, 274, 275 bei 276 straipsnius,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [5], ypač į jo 50, 86, 145, 146 ir 147 straipsnius,- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą (A6-0107/2007),1. suteikia patvirtinimą Audito Rūmų generaliniam sekretoriui, kad Audito Rūmų 2005 finansinių metų biudžetas įvykdytas;2. pateikia savo pastabas toliau pateikiamoje rezoliucijoje;3. paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ekonomikos ir socialinių reikalų komitetui, Regionų komitetui, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).[1] OL L 60, 2005 3 8.[2] OL C 264, 2006 10 31, p. 1.[3] OL C 263, 2006 10 31, p. 1.[4] OL C 263, 2006 10 31, p. 10.[5] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).--------------------------------------------------